section_heading: Povijest djelovanja
paragraph_text: Ratni brodovi Unije tražili su Alabamu posvuda. Raspisana je nagrada od 500000 $ za njezino zarobljavanje, a 300000 $ za potapanje. Krenuvši dalje Indijskim oceanom Alabama je stigla do Javanskog mora gdje je potopila još sedam brodova, odakle se preko Cape Towna vratila u Europu te 11. lipnja 1864. stigla u Cherbourg. Kada je 19. lipnja stigla šalupa Unije Kearsarge, pod zapovjedništvom Johna Winslowa, Alabama je isplovila iz luke i nakon dvosatne bitke je potopljena. Dio posade i zapovjednika Semmesa spasio je britanski brod. U svome borbenom djelovanju CSS Alabama je zarobila ili potopila 71 brod u vrijednosti 6548000 $.